**РЕПУБЛИКА СРБИЈА**

**УПРАВА ЗА ЗАЈЕДНИЧКЕ ПОСЛОВЕ РЕПУБЛИЧКИХ ОРГАНА**

Београд, Немањина 22-26

Позив

**ОТУЂЕЊЕ ЕЛЕКТРОНСКОГ ОТПАДА**

**путем прикупљања писмених понуда**

**(број 8/2024)**

На основу чланова 26., 27. став 2., 33 став 2. и 52. став 3. Закона о јавној својини („Службени гласник РС“ бр. 72/2011, 88/2013, 105/2014, 104/2016 – др.закон 108/2016, 113/2017, 95/2018 и 153/2020), а у вези са Уредбом о условима прибављања и отуђења непокретности непосредном погодбом, давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“ број 16/2018 и 79/2023), Уредбе о Управи за заједничке послове републичких органа („Службени гласник РС“ бр. 63/2013, 73/2017- др. пропис и 76/2017), члана 26. и 27. Закона о управљању отпадом („Службени гласник РС“ бр. 36/2009, 88/2010, 14/2016 и 95/2018– др. Закон и 35/2023) и Закона о заштити животне средине ("Сл. гласник РС", бр. 135/2004, 36/2009, 36/2009 - др. закон, 72/2009 - др. закон, 43/2011 - одлука УС, 14/2016, 76/2018, 95/2018 - др. закон и 95/2018 - др. закон), и Закључка Владе 05 Број: 353-4736/2009/2023-3 од 29.06.2023. године Управа за заједничке послове републичких органа спроводи поступак отуђења електронског отпада (велики кућни апарати, мали кућни апарати, ит и телекомуникациони уређаји, тв, аудио и видео уређаји, опрема за осветљење, електрични и електронски алати, опрема за праћење и видео надзора и осталe врстe електронског отпада), који се прикупља на више локација републичких органа на територији града Београда и на другим локацијама на територији Републике Србије, по захтеву Наручиоца.

У предметном поступку Продавац ће са Изабраним понуђачем закључити уговор на период од две године.

Поступак отуђења спровешће се путем прикупљања затворених писмених понуда, а избор најповољније понуде извршиће се применом критеријума **највише укупне понуђене цене (збир јединичних цена за електронски отпад по килограму у складу са Обрасцем структуре понуђене цене).**

Понуђену цену за електронски отпад понуђачи уписују у Обрасцу понуде са структуром понуђене цене, који је саставни део овог Огласа.

**Понуда која не садржи понуђену цену за све ставке из Обрасца структуре понуђене цене, биће одбијена као неприхватљива.**

Укупна процењена количина електронског отпада износи 24.000 кг

(+-20%) на годишњем нивоу.

У случају да два или више понуђача понуде исту укупну цену, предност ће имати понуђач који понуди већу јединичну цену за ставку под редним бројем 3. ИТ И ТЕЛЕКОМУНИКАЦИОНИ УРЕЂАЈИ из Обрасца понуде структуре понуђене цене.

Уколико два или више понуђача понуде исту цену за ставку под редним бројем 3. ИТ И ТЕЛЕКОМУНИКАЦИОНИ УРЕЂАЈИ из Обрасца понуде структуре понуђене цене, поступак ће се наставити путем jавног надметања.

Надметање ће се спровести са понуђачима који доставе одговарајуће понуде. Надметање ће се вршити путем затворених коверата у којима ће понуђачи писмено понудити побољшану цену. Наручилац ће за потребе надметања обезбедити коверте ради уписивања цена. Надметање ће се спровести у једном додатном кругу.

**1.** Привредни субјект је дужан да поседује следећа Решења – Дозволе:

**1.1.** Решење о издавању дозволе за сакупљање и транспорт неопасног и опасног отпада на територији Републике Србије издато од стране Министарства заштите животне средине Републике Србије.

Доказ:

- Копија Решења о издавању дозволе за сакупљање и транспорт неопасног и опасног отпада издату од стране Министарства заштите животне средине Републике Србије

**1.2.** Решење о издавању дозволе за третман, односно складиштење неопасног и опасног отпада.

Доказ:

- Копија Решења о издавању дозволе за третман, односно складиштење неопасног и опасног отпада

Уколико понуђач не поседује неку од наведених дозвола дужан је да достави фотокопију уговора о пословно техничкој сарадњи са другим правним или физичким лицем који поседује захтеване дозволе, као и фотокопије тих дозвола.

**2.** Привредни субјект је дужан да располаже следећим стручним капацитетом:

- најмање 25 запослених или радно ангажованих лица у складу са важећим Законом о раду.

Доказ:

- Фотокопија ППП-ПД обрасца за месец август 2024. године за запослена лица или уговоре о радном ангажовању за радно ангажована лица.

Привредни субјект је дужан да обезбеди захтевани кадровски капацитет за све време трајања уговора.

**3.** Привредни субјект је дужан да располаже следећим техничким капацитетом:

- најмање 7 возила носивости минимум 300кг.

Доказ:

- Копија саобраћајне дозволе, или очитана саобраћајна дозвола и важећа полиса осигурања, а уколико возило није у својини Привредног субјекта, дужан је да поред копије очитане саобраћајне дозволе и полисе осигурања достави и копије уговора који представљају неки од правних основа за поседовање возила (уговор о лизингу, уговор о закупу).

**4.** Привредни субјект је дужан да докаже да је у 2023. години третирао минимум 3000тона електронског отпада.

Доказ:

- Копија извештаја издатог од Агенције за заштиту животне средине

**5. Средство финансијског обезбеђења за озбиљност понуде**

- Бланко соло меницу за озбиљност понудепотписану и оверену, од стране лица овлашћеног за заступање и регистровану у складу са чланом 47а Закона о платном промету („Службени лист СРЈ“ бр. 3/2002 и 5/2003 и „Сл. гласник РС“ бр. 43/2004, 62/2006, 111/2009, 31/2011, 139/2014 и други) и Одлуком о ближим условима, садржини и начину вођења Регистра меница и овлашћења („Службени гласник РС“ бр. 56/2011, 80/2015, 76/2016, 82/2017 и 14/2020);

- Менично овлашћење да се меница у износу од 300.000,00 динара, без сагласности Привредног субјекта може поднети на наплату, која мора да траје најмање 60 дана дуже од истека рока за подношење понуда (рок важења понуде привредни субјект уписује у Обрасцу понуде) у случају да Привредни субјект по истеку рока за подношење понуде одустане од своје понуде у року важења понуде, неосновано одбије да закључи уговор, или не достави средство финансијског обезбеђења за извршење уговора. Модел меничног овлашћења чини саставни део текста огласа;

- Потврду о регистрацији менице;

- Копију картона депонованих потписа код банке на којем се јасно виде депоновани потпис и печат Привредног субјекта.

Потпис овлашћеног лица на меници и меничном овлашћењу мора бити идентичан са потписом у картону депонованих потписа. У случају промене лица овлашћеног за заступање, менично овлашћење остаје на снази.

По истеку рока важности менице, Продавац ће предметну меницу вратити на писани захтев Привредног субјекта.

**6.** Писмена понуда подноси се у затвореној коверти и треба да садржи

- попуњен Образац структуре понуђене цене, и извод о регистрацији привредног субјекта издат од Агенције за привредне регистре, осим у случају када је за регистрацију надлежан други орган;

- докази за технички и стручни капацитет (тачка 2. и 3.);

- Копија извештаја Агенције за заштиту животне средине (тачка 4.);

- попуњен модел Уговора

- Копија Решења о издавању дозволе за сакупљање и транспорт неопасног и опасног отпада;

- Копија Решења о издавању дозволе за третман, односно складиштење неопасног и опасног отпада;

- Бланко соло меницу за озбиљност понудепотписану и оверену, од стране лица овлашћеног за заступање и регистровану у складу са чланом 47а Закона о платном промету („Службени лист СРЈ“ бр. 3/2002 и 5/2003 и „Сл. гласник РС“ бр. 43/2004, 62/2006, 111/2009, 31/2011, 139/2014 и други) и Одлуком о ближим условима, садржини и начину вођења Регистра меница и овлашћења („Службени гласник РС“ бр. 56/2011, 80/2015, 76/2016, 82/2017 и 14/2020);

- Менично овлашћење да се меница у износу од 300.000,00 динара, без сагласности Привредног субјекта може поднети на наплату, која мора да траје најмање 60 дана дуже од истека рока за подношење понуда (рок важења понуде привредни субјект уписује у Обрасцу понуде) у случају да Привредни субјект по истеку рока за подношење понуде одустане од своје понуде у року важења понуде, неосновано одбије да закључи уговор, или не достави средство финансијског обезбеђења за извршење уговора. Модел меничног овлашћења чини саставни део текста огласа;

- Потврду о регистрацији менице;

- Копију картона депонованих потписа код банке на којем се јасно виде депоновани потпис и печат Привредног субјекта.

Потпис овлашћеног лица на меници и меничном овлашћењу мора бити идентичан са потписом у картону депонованих потписа. У случају промене лица овлашћеног за заступање, менично овлашћење остаје на снази.

По истеку рока важности менице, Продавац ће предметну меницу вратити на писани захтев Привредног субјекта.

**Понуде се подносе најкасније до 15.10.2024. године до 10,00 часова у затвореној коверти на адресу: Управа за заједничке послове републичких органа, Београд, Немањина 22-26, I спрат, канцеларија бр. 14. Коверат са понудом на предњој страни мора имати писани текст "ПОНУДА ЗА ОТУЂЕЊE ЕЛЕКТРОНСКОГ ОТПАДА - НЕ ОТВАРАЈ", а на полеђини назив понуђача и адресу са бројем телефона.**

**7. Продавац је дужан:**

- да Агенцији за заштиту животне средине достави претходно обавештење електронски, уносом у информациони систем Националног регистра извора загађивања, најмање 48 сати пре започињања кретања опасног отпада;

- да не расклапа отпад који предаје Купцу;

- да приликом упућивања позива (e-mail) за преузимању отпада достави списак отпада, процену тежине истог и фотографије отпада припремљеног за преузимање тако да је на истим јасно видљиво стање и врста отпада, све у циљу планирања преузимања отпада;

- да отпад припреми за преузимање тако што ће уклонити амбалажу, уколико је отпад упакован у амбалажу, те да исти стави на располагање Изабраном понуђачу на једном месту и то месту које је погодно за несметан приступ транспортних возила Изабраног понуђача и да обезбеди присуство одговорног лица, представника Продавца, приликом преузимања;

- да пре предаје отпада на коме су ускладиштени поверљиви подаци односно подаци за које важи обавеза чувања пословне тајне, такве податке трајно уклони, односно обезбеди да се подаци не могу користити. Изабрани понуђач неће сносити никакву одговорност нити ће надокнадити штету Продавцу у случају коришћења или обелодањивања таквих података који не буду уклоњени са, односно из отпада;

- да при свакој предаји отпада Изабраном понуђачу предаје образац Документа о кретању (опасног) отпада;

- да у моменту предаје отпада преда Изабраном понуђачу Отпремницу (садржи податке о врсти отпада, количини преузетог отпада и локацији са које се отпад преузима и мора бити обострано потписана од стране Продавца и Изабраног понуђача) за отпад који предаје;

- дужан је да се сагласи са Спецификацијом отпада након разврставања од стране Изабраног понуђача, тако што ће документ потписати, оверити и вратити Изабраном понуђачу у року од 10 дана од дана пријема Спецификације.

**8. Изабрани понуђач је дужан:**

- да врши утовар отпада у транспортна возила на локацији Продавца;

- да изврши транспорт преузетог отпада од локације Продавца;

- да достави Наручиоцу и надлежним органима попуњени примерак Документа о кретању (опасног) отпада у року у року не дужем од 48 часова од преузимања отпада;

- да изврши мерење преузетог отпада на ваги и достави Продавцу документ о извршеном мерењу (одвагу) уз Документ о кретању (опасног) отпада (у случају разликовања у количини отпада утврђеној мерењем на ваги и количини отпада утврђеној мерењем и/или проценом од стране Продавца, меродавном се сматра количина утврђена мерењем на ваги Изабраног понуђача);

- да након разврставања отпада сачини Спецификацију отпада;

- да по закључењу уговора изврши категоризацију отпада у акредитованој лабораторији и достави Продавцу Извештај о испитивању отпада;

- да са преузетим отпадом поступа у складу са одредбама Закона о заштити животне средине ("Сл. гласник РС", бр. 135/2004, 36/2009, 36/2009 - др. закон, 72/2009 - др. закон, 43/2011 - одлука УС, 14/2016, 76/2018, 95/2018 - др. закон и 95/2018 - др. закон), Закона о управљању отпадом отпадом ( ”Сл. гласник РС “, бр. 36/2009, 88/2010, 14/2016 и 95/2018 – др. закон), Правилникa о листи електричних и електронских производа, мерама забране и ограничења коришћења електричне и електронске опреме која садржи опасне материје, начину и поступку управљања отпадом од електричних и електронских производа ("Сл. гласник РС", бр. 99/2010) и другим важећим законским и подзаконсктим актима који регулишу предметну материју и дозволама издатим од стране надлежних органа.

**9. Преузимање отпада**

Преузимање отпада врши се на локацији Продавца на територији града Београда и на другим локацијама на територији Републике Србије, по захтеву Продавца.

Изабрани понуђач је дужан да преузима електронски отпад на основу писаног позива (email), у току радног времена или после радног времена сваки дан или неколико пута недељно, као и викендом у зависности од потреба Продавца и важности објекта у складу са договором лица одговорних за праћење реализације уговорних обавеза код Продавца и Изабраног понуђача, на адресама објеката републичких органа.

Преузимање ће се вршити у количини не мањој од 300 кг електронског отпада.

Преузимање електронског отпада Изабрани понуђач је дужан да изврши у року од 5 радних дана од позива овлашћеног лица Продавца.

Преузимање се сматра извршеном у тренутку када је отпад утоварен у возило Изабраног понуђача.

**10. Отпремница**

Приликом преузимања електронског отпада, Продавац сачињава Отпремницу.

Отпремница садржи податке о врсти електронског отпада, количини преузетог отпада и локацији са које се отпад преузима и мора бити обострано потписана од стране Продавца и Изабраног понуђача.

Један примерак Отпремнице задржава Продавац, а други примерак Отпремницe задржава Изабрани понуђач.

**11.** Поступак отуђења спроводи се у складу са Законом о управљању отпадом („Службени гласник РС" бр. 36/2009 и 88/2010, 14/2016 и 95/2018 – др. Закон и 35/2023), Правилнику о обрасцу документа о кретању опасног отпада обрасцу претходног обавештења, начину његовог достављања и упутству за његово попуњавање ("Сл. гласник РС", бр. 117/2017), те у том смислу уз понуду је потребно доставити фотокопије следећих важећих дозвола и то: дозволу за сакупљање и транспорт неопасног и опасног отпада, дозволу за складиштење и третман неопасног и опасног отпада или фотокопију једне интегралне дозволе.

Понуђач са којим буде закључен уговор, дужан је да приликом реализације уговора достави Документ о кретању опасног отпада према Закону о управљању отпадом ( ”Сл. гласник РС “, бр. 36/2009, 88/2010, 14/2016 и 95/2018 – др. закон) и према Правилнику о обрасцу документа о кретању опасног отпада обрасцу претходног обавештења, начину његовог достављања и упутству за његово попуњавање ("Сл. гласник РС", бр. 117/2017).

**12.** Приликом закључења уговора Изабрани понуђач је дужан да достави:

- Бланко соло меницу за добро извршење посла, потписану и оверену, од стране лица овлашћеног за заступање и регистровану у складу са чланом 47а Закона о платном промету ("Сл. лист СРЈ", бр. 3/2002 и 5/2003 и "Сл. гласник РС", бр. 43/2004, 62/2006, 111/2009 - др. закон, 31/2011 и 139/2014 - др. закон) и Одлуком о ближим условима, садржини и начину вођења Регистра меница и овлашћења („Службени гласник РС“ бр. 56/2011, 80/2015, 76/2016, 82/2017 и 14/2020);

- Менично овлашћење да се да се меницa у износу од 300.000,00 динара, без сагласности Изабраног понуђача може поднети на наплату у року који траје 30 дана дуже од истека рока важности уговора, у случају неизвршења уговорних обавеза;

- Потврду о регистрацији менице;

- Копију картона депонованих потписа код банке на којeм се јасно виде депоновани потпис и печат Изабраног понуђача.

Потпис овлашћеног лица на меници и меничном овлашћењу мора бити идентичан са потписом у картону депонованих потписа.

У случају промене лица овлашћеног за заступање, менично овлашћење остаје на снази.

Продавац за све време трајања уговора задржава право да у целини реализује средство финансијског обезбеђења за добро извршење посла уколико Изабрани понуђачкоме је додељен уговор не извршава предмет уговора у роковима и на начин како је уговорено.

**13.** Продавац ће након закључења уговора образовати Комисију чији чланови ће, уз лице овлашћено за праћење реализације уговора бити задужени за контролу преузете количине електронског отпада, као и потписивање пратеће документације, од стране најмање два, односно три члана.

Приликом преузимања и мерења електронског отпада, Изабрани понуђач ће сачинити Записник улазне контроле на коме је назначена класа и количина електронског отпада.

Записник треба да садржи:

- датум и време преузимања електронског отпада;

- прецизирање објекта где је преузет отпад;

- регистарски број возила које је преузело отпад и име и презиме возача;

- количину преузетог отпадa;

- документ о извршеном мерењу (одвагу);

- потписе овлашћених лица Изабраног понуђача и Продавца.

Један примерак Записника улазне контроле се доставља Продавцу у року од 48 часова од преузимања отпада, као основ за издавање фактуре, а други примерак Записника задржава Изабрани понуђач.

Уколико се у Записнику улазне контроле унесу било какве промене након потписивања од стране овлашћеног лица Продавца, Записник неће бити прихваћен приликом плаћања.

Понуђач чија понуда буде изабрана као најповољнија, дужан је да у року од 3 (три) дана, од дана закључења уговора, достави Продавцу попуњен Упитник са идентификационим подацима лица и возила која ће бити ангажована на реализацији уговора у складу са захтевима Министарства унутрашњих послова, ради безбедносне провере.

Средства од продаје су приход буџета Републике Србије.

**Отварање понуда обавиће се јавно, уз присуство понуђача, дана 15.10.2024. године у 10,00 часова, у Управи за заједничке послове републичких органа у Београду, Немањина 22-26, I спрат, канцеларија 1**.

Неблаговремене понуде и понуде које не садрже све наведене елементе и доказе, неће се узети у разматрање.

Изабрани понуђач је дужан да изврши плаћање у року од 7 дана од дана пријема фактуре.

Све трошкове око преузимања и транспорта сноси Изабрани понуђач, као и јавне дажбине према важећим прописима.

Све информације у вези са отуђењем могу се добити путем emailа: [zoran.magovac@uzzpro.gov.rs](mailto:zoran.magovac@uzzpro.gov.rs).

Записник о отварању понуда и Обавештење учесницима у поступку отуђења о избору најповољније понуде, биће објављени на интернет страници Управе за заједничке послове републичких органа - [www.uzzpro.gov.rs](http://www.uzzpro.gov.rs), у року од 10 дана од дана отварања понуда.

Понуђачи имају право да у року од 3 дана од дана објављивања Обавештења учесницима поступка на интернет страници Управе за заједничке послове републичких органа - [www.uzzpro.gov.rs](http://www.uzzpro.gov.rs), изврше увид у понуде. Контакт email за увид у понуде биће наведен у Обавештењу учесницима поступка.

**МЕНИЧНА ГАРАНЦИЈА ЗА ОЗБИЉНОСТ ПОНУДЕ**

На основу Закона о меници (Сл. лист ФНРЈ“, бр. 104/46, „Сл. лист СФРЈ“ бр. 16/65, 54/70 и 57/89, „Сл. лист СРЈ“ бр. 46/96 и „Сл. лист СЦГ“ бр. 1/2003-Уставна повеља), и тачке 1. 2. и 6. Одлуке о облику садржини и начину коришћења јединствених инструмената платног промета

ПОНУЂАЧ (трасант): назив и седиште \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

МАТИЧНИ БРОЈ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ТЕКУЋИ РАЧУН: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

И З Д А Ј Е

МЕНИЧНО ПИСМО – ОВЛАШЋЕЊЕ ЗА КОРИСНИКА БЛАНКО СОЛО МЕНИЦЕ

КОРИСНИК: РЕПУБЛИКА СРБИЈА - УПРАВА ЗА ЗАЈЕДНИЧКЕ ПОСЛОВЕ РЕПУБЛИЧКИХ ОРГАНА, Београд, Немањина 22-26, ПИБ 102199617, матични број 07001401

Предајемо вам 1 (једну) потписану и оверену, бланко соло меницу, серијски број \_\_\_\_\_\_\_\_\_\_\_\_\_\_\_, на износ од 300.000,00 динара, као средство финансијског обезбеђења за озбиљност понуде у поступку отуђења **број 8/2024, чије је предмет отуђење електронског отпада**, а на основу јавног позива за достављање понуда објављеном на интернет страници Продавца и у дневном листу ,,Новости”. Истовремено вас овлашћујемо да у случају да по истеку рока за подношење понуде изменимо, допунимо, опозовемо своју понуду, одустанемо од своје понуде у року важења понудa, неосновано одбијемо да закључимо уговор или не доставимо средство финансијског обезбеђења за извршење уговора, приложену бланко соло меницу, безусловно и неопозиво, без протеста и трошкова, да за исту вансудски, ИНИЦИРАТЕ наплату – издавањем налога за наплату на терет рачуна понуђача (трасанта) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (назив банке понуђача - трасата) код које се води наш текући рачун број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (текући рачун понуђача - трасанта), као и код свих других пословних рачуна издаваоца менице.

Ово овлашћење и меница су потписани од стране овлашћених лица за потпис сходно достављеном картону депонованих потписа код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (назив банке понуђача - трасанта).

Меница и ово овлашћење су важеће и у случају да у току трајања поступка отуђења дође до: промене лица овлашћених за заступање правног лица, лица овлашћених за располагање средствима са рачуна понуђача, промена печата, статусних промена код Понуђача, оснивања нових правних субјеката од стране понуђача и других промена од значаја за правни промет.

Рок важења меничног овлашћења је \_\_\_\_\_\_\_\_\_\_\_ дана.

Прилог:

- 1 (једна) бланко соло меница

- фотокопија картона депонованих потписа

- извод из регистра меница

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(печат и потпис лица овлашћеног за потпис код понуђача)

**Напомена:** Модел како треба попунити меничну гаранцију за озбиљност понуде